**Πληροφορική B’ Γυμνασίου (εβδομάδα 6-10/4/20)**

Ελπίζω να έχετε ήδη στον υπολογιστή σας, επάνω στην επιφάνεια εργασίας το φάκελο «**Πληροφορική**» και μέσα σε αυτόν ακόμη δυο υποφάκελους. Ο πρώτος με το όνομα «**Ασκήσεις»** και ο δεύτερος με το όνομα «**Φωτο\_Εικ».**

Σας δίνεται το παρακάτω κείμενο το οποίο εσείς θα πρέπει να το αντιγράψετε χωρίς λάθη και με τις εξής μορφοποιήσεις: μέγεθος γραμμάτων 12, γραμματοσειρά Times New Roman και πλήρη στοίχιση, τον τίτλο με όλα κεφαλαία, στοίχιση στο κέντρο και υπογράμμιση. Το πιο σημαντικό όμως είναι να βρείτε τα σημεία που θα πρέπει να χωριστούν οι δύο βασικοί παράγραφοι (βρείτε και τις επικεφαλίδες τους εάν μπορείτε), καθώς και τις επιμέρους παραγράφους, στις δύο βασικές.

\*Εάν διαβάσετε προσεκτικά το κείμενο, θα βρείτε σημεία που σας δείχνουν που πρέπει να χωριστούν οι παράγραφοι σας. ☺

\*\*Χρησιμοποιήστε το πλήκτρο **tab** κάθε φορά που ξεκινάτε μια παράγραφο.

**χλωρίδα και πανίδα**

Χλωρίδα. 1. Ανάλογα με τη θερμοκρασία και τις βροχοπτώσεις είναι και η χλωρίδα στην Αφρική, που μπορεί να θεωρηθεί ως πολύ πλούσια. Ακόμα υπάρχουν περιοχές που σκεπάζονται από παρθένα δάση, υπάρχουν και περιοχές που δεν έχουν καθόλου πράσινο ή που έχουν μερικές οάσεις με χουρμαδιές ή ακανθώδη φυτά. 2. Στη βόρεια μεσογειακή Αφρική η χλωρίδα είναι η ίδια μ' εκείνη που επικρατεί στις νότιες Ευρωπαϊκές χώρες. Την ίδια περίπου χλωρίδα θα συναντήσουμε και στη νότια Αφρική, όπου οι συνθήκες είναι, περίπου, οι ίδιες μ' εκείνες που υπάρχουν στη βόρεια. Χαρακτηριστικές καλλιέργειες των ζωνών αυτών είναι η ελιά, τα εσπεριδοειδή, το ρύζι. τα λαχανικά, το βαμβάκι, το αμπέλι κλπ. [3.](https://image.slidesharecdn.com/random-131112051429-phpapp01/95/-3-638.jpg?cb=1384233306) Στις υποτροπικές περιοχές χαρακτηριστικό είναι η ποώδης βλάστηση και οι Σαβάνες. Χαρακτηριστικό της σαβάνας είναι η εποχιακή βλάστηση που φτάνει σε μεγάλο ύψος και τα αραιά δένδρα. [4.](https://image.slidesharecdn.com/random-131112051429-phpapp01/95/-4-638.jpg?cb=1384233306) Στη ζώνη του Ισημερινού και ιδιαίτερα κοντά στις όχθες των ποταμών και των λιμνών υπάρχουν μεγάλα και αδιαπέραστα δάση. Πολλά από τα δάση της Αφρικής είναι ακόμη σε μεγάλο βαθμό ανεξερεύνητα, γιατί είναι τελείως αδιαπέραστα. [5.](https://image.slidesharecdn.com/random-131112051429-phpapp01/95/-5-638.jpg?cb=1384233306) Πανίδα. Αντίστοιχη με τη χλωρίδα είναι και η πανίδα. Στην ανατολική Αφρική, από την περιοχή της Σομαλίας και πάνω, τόσο προς τα βόρεια όσο και προς τα δυτικά, ζει ως κατοικίδιο ζώο η καμήλα που χρησιμοποιείται για μεταφορές κυρίως μέσα από τις ερήμους. Είναι γνωστά άλλωστε τα περίφημα καραβάνια που όργωναν τις ερήμους της Αφρικής, ιδιαίτερα πριν από μερικά χρόνια. [6.](https://image.slidesharecdn.com/random-131112051429-phpapp01/95/-6-638.jpg?cb=1384233306) Ακόμη στις περιοχές που αναφέραμε παραπάνω ζει και η γαζέλα η δρομάς, που έχει γίνει και αυτή κατοικίδιο ζώο πια. Σε όλες τις άνυδρες περιοχές της δυτικής, κεντρικής, ανατολικής και νότιας Αφρικής ζει η στρουθοκάμηλος, το μεγαλύτερο πουλί του πλανήτη μας. Στις στέπες και στις σαβάνες με την εποχιακή βλάστηση ζουν πολλά μεγάλα ζώα. Εκεί ζει ο Αφρικανικός ελέφαντας.

Αποθηκεύστε το έγγραφο word που δημιουργήσατε στο φάκελο «Ασκήσεις» με όνομα: **Χλωρίδα και Πανίδα Αφρικής**

**\*\*\***Ιδανικό θα είναι να μπορέσετε να τυπώσετε την άσκηση που σας δίνετε και να την μεταφέρετε σε ένα νέο έγγραφο word με τον τρόπο που σας έχει ζητηθεί.

**(π**ηγή: https://www.slideshare.net/HellenicSoul/ss-28152311)